Παναργειακός Α.Π.Ο.

Ο Παναργειακός Αθλητικός Προοδευτικός Όμιλος είναι ελληνικό ποδοσφαιρικό σωματείο το οποίο εδρεύει στο Άργος. Το επίσημο έτος ίδρυσής του είναι το 1926 και χρώματα που χρησιμοποιεί είναι το πράσινο και το λευκό.

Το ανδρικό τμήμα ποδοσφαίρου του Α.Π.Ο. Παναργειακού από την αγωνιστική περίοδο 2024–2025 αγωνίζεται στο δεύτερο τη τάξει πρωτάθλημα της Α2 Εθνικής Κατηγορίας (Super League 2), με την επωνυμία «Παναργειακός Αθλητικός Προοδευτικός Όμιλος Ποδοσφαιρική Ανώνυμη Εταιρεία» και με τον διακριτικό τίτλο «Παναργειακός Π.Α.Ε.». Χρησιμοποιεί ως αγωνιστική έδρα το ιδιόκτητο γήπεδο του συλλόγου, το γήπεδο του Δ.Α.Κ. Άργους, που έχει χωρητικότητα 5.000 θέσεων.

 Τμήμα ποδοσφαίρου 

 Ιστορία 
Ιδρύθηκε το 1926 ως «Παναργειακός Σύλλογος Εθνικής Φυσικής Αγωγής». Επικεφαλής της ιστορικής αυτής κίνησης ο λογοτέχνης Γεώργιος Λογοθέτης, που είχε εγκατασταθεί στο Άργος από το 1923 προερχόμενος από τις Σπέτσες. Από το 1926 ως το 1933 συμμετέχει μόνο σε φιλικούς αγώνες. Το 1933 ο Παναργειακός αδρανοποιείται και επαναδραστηριοποιείται το 1945 ως «Αθλητικός Όμιλος Άργους Νέος Παναργειακός». Το 1947 συμμετέχει για πρώτη φορά σε επίσημη διοργάνωση, αφού εν τω μεταξύ έχει γίνει μέλος της Ε.Π.Σ. Αργολιδοκορινθίας. Το 1963 υπήρξε ιδρυτικός σύλλογος της Ε.Π.Σ. Αργολίδας, η οποία ιδρύθηκε επίσημα το 1964.

Το 1957, ως πρωταθλητής Αργολιδοκορινθίας για την αγωνιστική περίοδο 1956–57, συμμετείχε στον Νότιο Όμιλο του Περιφερειακού Πρωταθλήματος με αντιπάλους τους ΟΦΗ, Παναχαϊκή και Ολυμπιακό Χαλκίδας, από τους οποίους και κατάφερε να αναδειχθεί πρώτος και να κερδίσει την ιστορική συμμετοχή του στο Πανελλήνιο Πρωτάθλημα του 1957 που διεξήχθη με δέκα ομάδες: από την Αθήνα τους Παναθηναϊκό, Απόλλωνα και Πανιώνιο, από τον Πειραιά τους Ολυμπιακό, Εθνικό και Προοδευτική, από την Θεσσαλονίκη τους Άρη και ΠΑΟΚ και την πρωταθλήτρια του Βορείου Ομίλου του Περιφερειακού Πρωταθλήματος, την Δόξα Δράμας.Greece - Final Tables 1906-1959, 1956/57, rsssf.com

Ο Παναργειακός αγωνίστηκε στο πρωτάθλημα της Β΄ Εθνικής, ποτέ όμως δεν κατάφερε να πετύχει τη συμμετοχή στο πρωτάθλημα της Α΄ Εθνικής. Στην Β΄ Εθνική εμφανίστηκε αρχικά τη δεκαετία του '60, όπου και αγωνίστηκε τις χρονιές 1965–66 και 1966–67Greece - List of Second Level Final Tables, rsssf.com και τη δεκαετία του 1970, όπου και αγωνίστηκε συνεχώς από τη χρονιά 1970–71 μέχρι και τη χρονιά 1974–75. Αγωνίστηκε εκ νέου στην Β΄ Εθνική τη σεζόν 1981–82, καθώς και τη δεκαετία του '90, όπου αγωνίστηκε συνεχώς από τη χρονιά 1990–91 μέχρι και τη χρονιά 1997–98. Το 1992–93 πλησίασε την άνοδο στην Α΄ Εθνική, καθώς τερμάτισε στην 4η θέση πίσω από τον Πανιώνιο, με μόλις 1 βαθμό διαφορά από την τρίτη προνομιούχο θέση που οδηγούσε στην άνοδο.Greece - List of Second Level Final Tables, 1992/93, rsssf.com

Έκτοτε, συμμετείχε είτε στο τοπικό πρωτάθλημα Αργολίδας, είτε στα πρωταθλήματα της Γ΄ Εθνικής και της Δ΄ Εθνικής, παραμένοντας όμως ο πιο αγαπητός σύλλογος για τους Αργείους φιλάθλους. Το 2005 κατέκτησε το πρωτάθλημα τοπικού Αργολίδας (Α΄ Κατηγορία) και ανέβηκε στην Δ΄ Εθνική. Το 2008 ο Παναργειακός κατέκτησε το πρωτάθλημα στον 7ο όμιλο της Δ΄ Εθνικής της σεζόν 2007–08, το Κύπελλο Αργολίδας και επίσης το Κύπελλο Ελλάδας Ερασιτεχνών, όπου νίκησε στον τελικό που διεξήχθη στην Λαμία τη Νίκη Πολυγύρου με 3-0 στην παράταση, πετυχαίνοντας έτσι τρεμπλ τίτλων.Ο Παναργειακός κατέκτησε το Κύπελλο Ερασιτεχνών in.grΣαν σήμερα το 2008 ο Παναργειακός σήκωσε το Κύπελλο μέσα στη Λαμία! (videos), paratiritis-news.com

Στην Γ΄ Εθνική αγωνίστηκε για 2 χρονιές χωρίς επιτυχία και το 2010 υποβιβάστηκε ξανά στη Δ΄ Εθνική. Τη σεζόν 2012–13 κατακτώντας τη 4η θέση στον 7ο όμιλο της Δ΄ Εθνικής προβιβάστηκε εκ νέου στη Γ΄ Εθνική. Από τη σεζόν 2013–14 αγωνίστηκε στο πρωτάθλημα της ερασιτεχνικής πλέον Γ΄ Εθνικής, μέχρι και τη σεζόν 2019–20 που υποβιβάστηκε στην Α1 Κατηγορία της Ε.Π.Σ. Αργολίδας.Οριστικά στο τοπικό πρωτάθλημα από την νέα περίοδο ο Παναργειακός argolidasports.gr Τη σεζόν 2020–21 τα τοπικά πρωταθλήματα διακόπηκαν λόγω κορωνοϊού. Τη σεζόν 2021–22 αναδείχθηκε πρωταθλητής Ε.Π.Σ. Αργολίδας, κατακτώντας αήττητος το πρωτάθλημα με μόνο 2 ισοπαλίεςΆξιος πρωταθλητής ο Παναργειακός – Νίκησε με 6-2, έτοιμος για τα μπαράζ ανόδου argolika.gr και προκρίθηκε στο ειδικό πρωτάθλημα ανόδου πετυχαίνοντας την άνοδο στην Γ΄ Εθνική.

Στην Γ΄ Εθνική αγωνίστηκε για 2 σεζόν (2022–23 & 2023–24) έχοντας ικανοποιητική πορεία. Την σεζόν 2023–24 έχοντας στον πάγκο τον Γιώργο Βαζάκα στέφθηκε πρωταθλητής και ανέβηκε στην δεύτερη τη τάξει κατηγορία μετά από 26 χρόνια.

Η σεζόν 2024–25 συνδυάστηκε με παραμονή της ομάδας στις επαγγελματικές κατηγορίες, τερματίζοντας στην 7η θέση κάνοντας μια μέτρια πορεία.

 Τίτλοι 
 3 Πρωταθλήματα Γ΄ Εθνικής: (1980–81, 1989–90, 2023–24)
 2 Πρωταθλήματα Δ΄ Εθνικής: (1985–86, 2007–08)
 6 Πρωταθλήματα Ε.Π.Σ. Αργολίδας: (1964–65, 1969–70, 1975–76, 1978–79, 2004–05, 2021–22)
 9 Κύπελλα Ε.Π.Σ. Αργολίδας: (1975–76, 1985–84, 1985–86, 2007–08, 2012–13, 2015–16, 2018–19, 2022–23, 2023–24) 
 1 Πρωτάθλημα Ε.Π.Σ. Αργολιδοκορινθίας: (1956–57)
 1 Κύπελλο Ερασιτεχνών: (2008)
 1 Θερινό Πρωτάθλημα Ο.Π.Α.Π. Β΄ Εθνικής Κατηγορίας: (1972)

 Αγωνιστική πορεία 
{| width=50% 
| valign=top |
{| class="wikitable" 
|- width="80"
! Περίοδος
! Κατηγορία
! Σχόλιο  
|-
|width="52"|1947–48||rowspan=17|<center>Α΄ Ε.Π.Σ. Αργολιδοκορινθίας
|-
|width="52"|1948–49
|-
|width="52"|1949–50
|-
|width="52"|1950–51
|-
|width="52"|1951–52
|-
|width="52"|1952–53
|-
|width="52"|1953–54
|-
|width="52"|1954–55
|-
|width="52"|1955–56
|-
|width="52"|1956–57||
|-
|width="52"|1957–58
|-
|width="52"|1958–59
|-
|width="52"|1959–60
|-
|width="52"|1960–61
|-
|width="52"|1961–62
|-
|width="52"|1962–63
|-
|width="52"|1963–64
|-
|width="52"|1964–65||<center>Α΄ Ε.Π.Σ. Αργολίδας||Άνοδος στην Β΄ Εθνική
|-
|width="52"|1965–66||rowspan=2|<center>Β΄ Εθνική
|-
|width="52"|1966–67||Υποβιβασμός
|-
|width="52"|1967–68||rowspan=3|<center>Α΄ Ε.Π.Σ. Αργολίδας
|-
|width="52"|1968–69
|-
|width="52"|1969–70||Άνοδος στην Β΄ Εθνική|-
|width="52"|1970–71||rowspan=5|<center>Β΄ Εθνική
|-
|width="52"|1971–72
|-
|width="52"|1972–73 
|-
|width="52"|1973–74
|-
|width="52"|1974–75||Υποβιβασμός
|-
|width="52"|1975–76||rowspan=2|<center>Α΄ Ε.Π.Σ. Αργολίδας|| 
|-
|width="52"|1976–77||Άνοδος στην Εθνική Ερασιτεχνική
|-
|width="52"|1977–78||<center>Εθνική Ερασιτεχνική||Υποβιβασμός
|-
|width="52"|1978–79||<center>Α΄ Ε.Π.Σ. Αργολίδας||Άνοδος στην Εθνική Ερασιτεχνική
|-
|width="52"|1979–80||rowspan=2|<center>Εθνική Ερασιτεχνική
|-
|width="52"|1980–81||Άνοδος στην Β΄ Εθνική
|-
|width="52"|1981–82||<center>Β΄ Εθνική||Υποβιβασμός
|-
|width="52"|1982–83||<center>Γ΄ Εθνική||Υποβιβασμός
|-
|width="52"|1983–84||rowspan=3|<center>Εθνική Ερασιτεχνική
|-
|width="52"|1984–85
|-
|width="52"|1985–86||Άνοδος στην Γ΄ Εθνική|-
|width="52"|1986–87||rowspan=2|<center>Γ΄ Εθνική
|-
|width="52"|1987–88||Υποβιβασμός
|-
|width="52"|1988–89||<center>Δ΄ Εθνική||Άνοδος στην Γ΄ Εθνική
|-
|width="52"|1989–90||<center>Γ΄ Εθνική||Άνοδος στην Β΄ Εθνική|-
|width="52"|1990–91||rowspan=8|<center>Β΄ Εθνική
|-
|width="52"|1991–92
|-
|width="52"|1992–93
|-
|width="52"|1993–94
|-
|width="52"|1994–95
|-
|width="52"|1995–96
|-
|width="52"|1996–97
|-
|width="52"|1997–98||Υποβιβασμός
|-
|width="52"|1998–99||<center>Γ΄ Εθνική||Υποβιβασμός
|-
|width="52"|1999–00||<center>Δ΄ Εθνική||Υποβιβασμός
|-
|width="52"|2000–01||rowspan=2|<center>Α΄ Ε.Π.Σ. Αργολίδας
|-
|width="52"|2001–02||Άνοδος στην Δ΄ Εθνική|-
|width="52"|2002–03||rowspan=2|<center>Δ΄ Εθνική
|-
|width="52"|2003–04||Υποβιβασμός
|-
|width="52"|2004–05||<center>Α΄ Ε.Π.Σ. Αργολίδας||Άνοδος στην Δ΄ Εθνική
|-
|width="52"|2005–06||rowspan=3|<center>Δ΄ Εθνική
|-
|width="52"|2006–07
|-
|width="52"|2007–08||Άνοδος στην Γ΄ Εθνική|-
|width="52"|2008–09||rowspan=2|<center>Γ΄ Εθνική
|-
|width="52"|2009–10||Υποβιβασμός
|-
|width="52"|2010–11||rowspan=3|<center>Δ΄ Εθνική
|-
|width="52"|2011–12
|-
|width="52"|2012–13||Άνοδος στην Γ΄ Εθνική
|-
|width="52"|2013–14||rowspan=6|<center>Γ΄ Εθνική Ερασιτεχνική(3ο επίπεδο)
|-
|width="52"|2014–15
|-
|width="52"|2015–16
|-
|width="52"|2016–17
|-
|width="52"|2017–18
|-
|width="52"|2018–19
|-
|width="52"|2019–20||<center>Γ΄ Εθνική Ερασιτεχνική(4ο επίπεδο)||Υποβιβασμός
|-
|width="52"|2020–21||rowspan=2|<center>Α΄ Ε.Π.Σ. Αργολίδας
|-
|width="52"|2021–22||Άνοδος στην Γ΄ Εθνική|-
|width="52"|2022–23||rowspan=2|<center>Γ΄ Εθνική Ερασιτεχνική(3ο επίπεδο)
|-
|width="52"|2023–24||Άνοδος στην Σούπερ Λιγκ 2|-
|width="52"|2024–25||rowspan=2|<center>Σούπερ Λιγκ 2
|-
|width="52"|2025–26
|}
|}

 Σύνολα συμμετοχών στα εθνικά πρωταθλήματα  
 Επίπεδο Κατηγορία  Συμμετοχές  1ο Πανελλήνιο Πρωτάθλημα 1 2ο Β΄ Εθνική / Σούπερ Λιγκ 2 18 (16 / 2) 3ο Εθνική Ερασιτεχνική / Γ΄ Εθνική / Γ΄ Εθνική Ερασιτεχνική 18(3 / 7 / 8)4ο Εθνική Ερασιτεχνική / Δ΄ Εθνική / Γ΄ Εθνική Ερασιτεχνική 14(3 / 10 / 1) 

 Αξιοσημείωτοι ποδοσφαιριστές και προπονητές 
Τη φανέλα της ομάδας έχουν φορέσει κατά το παρελθόν παίκτες με μεγάλη καριέρα στην Α΄ Εθνική κατηγορία όπως ο Γιώργος Δώνης (ΠΑΟ, ΑΕΚ, εξωτερικό), ο Ανδρέας Μπονόβας (Ολυμπιακός, ΠΑΣ Γιάννενα, Ηρακλής), ο Βασίλης Κούβαλης (Άρης, Πανιώνιος), ο Δημήτρης Καπετανόπουλος (ΠΑΟΚ, Ηρακλής, Καλαμάτα, Καστοριά), ο Γιάννης Βονόρτας (ΠΑΟ), ο Χριστόφορος (Μπλένταρ) Κόλα (Απόλλων Σμύρνης, ΠΑΟ, ΑΕΚ), ο Παναγιώτης Ζιάκας (Εθνικός Πειραιώς, Πανηλειακός, Ακράτητος, Κέρκυρα, Πανσερραϊκός), ο Γκάμπριελ Λετιέρι (Ιωνικός), ο Νίκος Κακανούλιας (ΑΕ Λάρισας), ο Μάριο Μπρέσκα (Πανιώνιος), ο Γιάννης Χλωρός (Τρίκαλα, Αιγάλεω, Λάρισα, Ηρακλής), ο Γιάννης Δουβίκας (Καλαμάτα), ο Γιάννης Κατεμής (Χαλκηδόνα, Ατρόμητος Αθηνών), ο Πέτρος Κοντέων (Ηρακλής), ο Κώστας Μενδρινός (Εθνική Ελπίδων, ΟΣΦΠ, ΠΑΣ Γιάννενα, Πανιώνιος, Άρης, Πλατανιάς), ο Ματθαίος Μαρουκάκης (Πανιώνιος) και οι τερματοφύλακες Νίκος Κωστάκης (Πανιώνιος, Ακράτητος, Θρασύβουλος), Ευγένιος Πηνιώτης (Απόλλων Καλαμαριάς) και Σωκράτης Κοψαχείλης (Ολυμπιακός, Πανηλειακός, Ιωνικός).

Επίσης από τον σύλλογο πέρασαν πολλοί σημαντικοί ποδοσφαιριστές στην Β΄ Εθνική και Γ΄ Εθνική, όπως οι: Γιάννης Μανώλης, Σπύρος Φίλης, Δημήτρης Μπατάκος, Νίκος Μπουκάρας, Εντουάρντο Ντα Σίλβα, Σάββας Καπαγερίδης, Ηλίας Κουλιανόπουλος, Γιώργος Καράμπελας, Δημήτρης Θώδης, Παντελής Παππάς, Παντελής Κολιάκος.

Στον πάγκο της ομάδας κάθισαν πολλοί καταξιωμένοι προπονητές, όπως ο Άγγελος Αναστασιάδης, ο Γιάννης Κυράστας, ο Χρήστος Αρχοντίδης, ο Νίκος Καρούλιας, ο Νίκος Γαβριηλίδης, ο Στάθης Σταθόπουλος, ο Ντράγκαν Κοκότοβιτς, ο Νίκος Κόβης, ο Νίκος Αλέφαντος, ο Πέτρος Λεβεντάκος, ο Κώστας Καραπατής και άλλοι.

 Οικονομικά και ιδιοκτησιακό 
 Επωνυμία 
Η επωνυμία της Αθλητικής Ανώνυμης Εταιρείας (ΑΑΕ), απαραίτητης για τη συμμετοχή της ομάδας (ΠΑΕ) σε επαγγελματική ποδοσφαιρική κατηγορία, έχει αλλάξει με το πέρασμα των χρόνων ως ακολούθως:

 «Π.Α.Ε. Α.Π.Ο. Παναργειακός» (1991–1999)
 «Π.Α.Ε. Παναργειακός Α.Π.Ο.» (2008–2010)
 «Π.Α.Ε. Παναργειακός» (2024–σήμερα)

 Τμήμα καλαθοσφαίρισης 
145px|μικρογραφία|Το λογότυπο του μπασκετικού Παναργειακού
Το τμήμα καλαθοσφαίρισης ιδρύθηκε το 2022 ύστερα από μετονομασία του Γ.Σ. Ατρέα Μυκηνών σε «Παναργειακός Basketball Club'». Αγωνίζεται στην Α1 Κατηγορία Ανδρών Ε.Σ.Κ.Α.Κ.. Προπονητής είναι ο Λευτέρης Κοκκάλας. Έδρα έχει το Κλειστό Γυμναστήριο Άργους.

 Φίλαθλοι 
Ο Παναργειακός είναι ιδιαίτερα αγαπητή ομάδα στο Άργος, όπως και στον Νομό Αργολίδας και διαθέτει σύνδεσμο φιλάθλων, ο οποίος ονομάζεται «Green Wolves - Gate 2».

 Σημειώσεις 

 Παραπομπές 

 Πηγές 

 Βιβλίο Αργείων άθλα'', Αποστολόπουλος Γιάννης, Άργος 1998
 ΑΦΙΕΡΩΜΑ ΠΑΝΑΡΓΕΙΑΚΟΣ 1981
 ΠΑΝΑΡΓΕΙΑΚΟΣ ΓΚΟΛ 1990 - 1998

 Εξωτερικοί σύνδεσμοι 



Κατηγορία:Α.Π.Ο. Παναργειακός
Κατηγορία:Αθλητικοί σύλλογοι Αργολίδος
Κατηγορία:Ιδρύσεις αθλητικών συλλόγων το 1926
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1926
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης σε άγνωστο έτος
Κατηγορία:Σωματεία Ε.Σ.ΚΑ.Σ.Ε.